《高宗皇帝挽词 其十》
宋代·洪刍

仙仗葳蕤去，行行浙水东。稽山元禹穴，吴岫见尧宫。

帐殿凄寒露，笳城起暝风。霓旌不可望，应在彩毫中。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。